LĒMUMA PROJEKTS

**Par projektu** **“****Kvalitatīva izglītības satura ieviešana**

**Alūksnes novada izglītības iestādēs”**

 Ņemot vērā Ministru kabineta 2025.gada 28.janvāra noteikumus Nr.72 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projekta iesniegumu atlases kārtas īstenošanas noteikumi”, un Ministru kabineta 2025. gada 18. jūnija rīkojumu Nr.353 “Eiropas Savienības kohēzijas politikas programmas 2021.–2027. gadam 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projekta iesniegumu atlases kārtas projektu iesniedzēju priekšatlases rezultātiem”, un Centrālās finanšu un līgumu aģentūras 2025. gada 30. jūnija uzaicinājumu Nr.39-2-10/3207 iesniegt 4.2.1. specifiskā atbalsta mērķa 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projektu iesniegumu atlases kārtas projekta iesniegumu,

pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzienu 2.4. un 2.5., Investīciju plāna 2022.-2027. gadam 2.4.11. punktu,

1. Atbalstīt projekta “Kvalitatīva izglītības satura ieviešana Alūksnes novada izglītības iestādēs” pieteikuma iesniegšanu Centrālajā finanšu un līgumu aģentūrā.
2. Apstiprināt projekta kopējās indikatīvās izmaksas 617 978 EUR (seši simti septiņpadsmit tūkstoši deviņi simti septiņdesmit astoņi *euro*), tajā skaitā 525 281 EUR (pieci simti divdesmit pieci tūkstoši divi simti astoņdesmit viens *euro*) Eiropas Reģionālās attīstības fonda finansējums un 92 697 EUR (deviņdesmit divi tūkstoši seši simti deviņdesmit septiņi *euro*) Alūksnes novada pašvaldības līdzfinansējums.
3. Projekta atbalsta gadījumā Alūksnes novada pašvaldības līdzfinansējumu paredzēt no pašvaldības 2026. un 2027.gada līdzekļiem.
4. Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 30 % apmērā no projekta piešķirtā Eiropas Reģionālās attīstības fonda finansējuma.